Shavkat Mirziyoyev Surxondaryoga jo‘nab ketdi

O‘zbekiston Prezidenti Shavkat Mirziyoyev joylarda amalga oshirilayotgan bunyodkorlik ishlari, yirik loyihalar bilan tanishish, xalq bilan muloqot qilish maqsadida bugun, 17-oktyabr kuni Surxondaryo viloyatiga jo‘nab ketdi. Bu haqda O‘zA xabar berdi.

Eslatib o‘tamiz, joriy yilning 1-may kuni davlat rahbari Termiz shahrida Xalq deputatlari Surxondaryo viloyati kengashining navbatdan tashqari sessiyasida qatnashgan, shuningdek Surxondaryodagi zamonaviy tikuvchilik korxonasi va innovatsion ko‘chma kinoteatr loyihasi bilan tanishgan edi.